Sol jubet exoriens, Faunos, Dryadasque puellas
Quaerere, et herboso ducere monte choros.
Declivis, vitreas suadet descendere ad undas,
Doridaque, et lusus, o Galatea, tuos.
Caussa patet: quia, sublimes quum tendit in arces,
Nos quoque per saltus, et juga summa rapit.
Quum vero Hesperios petit imae Thetyos amnes
Exemplo ad fontes nos vocat ipse suo.
Hinc adeo natura hominum loca mane requirit
Ardua; caruleis vespere gaudet aquis.